التقويم المصرى Egyptian calendar هو تقويم عمله المصريين القدام من الاف السنين ، و هو اول تقويم فى التاريخ يقسم السنه ل 365 يوم بطريقه تقريباً مساويه للسنه الشمسيه Solar year او سنة الفصول Year of the seasons. لغاية ابتكار التقويم الجوليانى Julian calender فى حوالى سنة 46 قبل الميلاد كان التقويم المصرى هو التقويم المدنى الوحيد اللى كانت السنين و شهور السنه فيه طولها متساوى: اتناشر شهر بيتكون كل شهر منهم من 30 يوم زائد 5 ايام زياده منفصلين عن الشهور و بيتحطو فى نهاية الاتناشر شهر لتكوين السنه. فى الاصل الشهور فى التقويم المصرى كانت مرقمه مالهاش اسامى لكن فى القرن الساتت قبل الميلاد بقت ليها اسامى. سنة 2020 ميلاديه هى السنة المصرية (6262) سنة جميلة جديدة: «وب رينيت نفرت»، أو كل سنة وانتم طيبين، أول شهور السنة المصرية لرب العلم والكتابة والمعرفة، تحوت، ويحتفل الأقباط بعيد النيروز أول توت ١١ سبتمبر.